אלון טל

ביוגרפיה

גדל שבארצות הברית בשם אלברט רוזנטל (באנגלית: Albert Rosenthal).  בראלי בירת צפון קרוליינה. ב-1980 סיים ללמוד תואר ראשון באוניברסיטת קרוליינה הצפונית ועלה לישראל. שירת בנח"ל מוצנח, בין השאר במלחמת לבנון הראשונה. טל נשוי לרובין לבית קליין, אב לשלוש בנות, ומתגורר במכבים-רעות.

השכלה וקרירה אקדמית

אלון טל הוא בוגר הפקולטה למשפטים של האוניברסיטה העברית ובעל דוקטורט מאוניברסיטת הרווארד שבארצות הברית. בינואר 2017 התמנה לראש החוג למדיניות ציבורית באוניברסיטת תל אביב. מחקריו עוסקים במדיניות סביבתית בתחומים שונים (מים, דמוגרפיה, חקיקה, מדבור, אכיפה, חינוך ומניעת זיהום). בעבר שימש טל חבר סגל באוניברסיטת בן-גוריון (2016-2004), ופרופסור אורח באוניברסיטת הרווארד (1990-1997), באוניברסיטת אוטגו שבניו זילנד (1997, 2003, 2007, 2016) כמו באוניברסיטת מישגן סטייט, סיאנס פו (צרפת) ו ופרופסור אורח באוניברסיטת סטנפורד (2011-2012; 2013-2014).

תפקידים

בתחילת שנות ה-90 הקים את עמותת "אדם טבע ודין - אגודה ישראלית להגנת הסביבה" וניהל אותה במשך 6 שנים. ב-1995 היה ממייסדי הארגון "ידידי כדור הארץ מזרח תיכון" המכונה לאחרונה: "אקופיס", בו הוא חבר הנהלה עד היום. ייסד את מכון הערבה ללימודי הסביבה בקיבוץ קטורה בשנת 1996. בשנים 2003-1997 כיהן כיו"ר "חיים וסביבה", ארגון הגג של ארגוני הסביבה בישראל. בין השנים 2004-2016 טל שימש חבר בדירקטוריון הקרן הקיימת לישראל ובמשך שמונה שנים היה יו"ר הוועדה למנהל פיתוח הקרקע, המופקדת על נושא הייעור, שיקום נחלים ותחומים נוספים. בוועדה זו קידם מספר יוזמות לרבות ביסוס "ייעור בר קיימא", הרחבת המעורבות של קק"ל במגזר הערבי, קידום שבילי אופניים ושמירה על שטחי היער באחריות קרן הקיימת, לרבות מאמצי קק"ל לשמר את מצפה נפתוח ויער ירושלים. ב-2015 הקים עם אייל רוטנברג את צפוף – הפורום לאוכלוסייה סביבה וחברה העוסק בבעיית גידול האוכלוסין בישראל. באותה שנה, הצטרף לפרופ' אורי שיינס להקמת ארגון טיים, This is My Earth - TiME, מיזם גלובלי לרכישת בתי גידול עשירים במגוון ביולוגי המאוימים על ידי פיתוח (this-is-my-earth.org).

פוליטיקה

טל הוא ממייסדי התנועה הירוקה, והתמודד לכנסת השמונה עשרה כמספר 3 ברשימת "התנועה הירוקה מימד". בהמשך כיהן כיו"ר משותף של המפלגה ביחד עם רחלי תדהר. לקראת הבחירות לכנסת התשע עשרה חברה התנועה הירוקה למפלגת התנועה בראשות ציפי לבני, וטל שובץ במקום ה-13 ברשימה לכנסת. לאחרונה הוא היה במקום ה-45 ברשימת כחול לבן בבהבחירות לכנסת ה-21 וה-22 (כחבר במפלגת חוסן לישראל).

אג'נדה סביבתית

אלון טל הוא בין הראשונים בקרב פעילי הסביבה בישראל שהתריעו נגד גידול האוכלוסייה המתמשך במדינה כבעיה חברתית וסביבתית. אג'נדה זו באה לידי ביטוי גם בספריו העוסקים בסוגיות סביבתיות בישראל. בשנת 2016 ספרו השמיני: "והארץ מלאה, התמודדות עם פיצוץ אוכלוסין בישראל" התפרסם במו"ל ייל באנגלית ומטעם הקיבוץ המאוחד בעברית. בשנת 2017 הספר זכה בפרס חייקין כספר הישראלי הטוב ביותר באותה שנה בגיאואסטרטגיה. יחד עם שותפים הקים טל את הפורום לאוכלוסייה, סביבה וחברה שמטרתו לעורר דיון ציבורי בסוגיית גידול האוכלוסין בישראל.
טל חוקר ומקדם שיתוף פעולה סביבתי חוצה גבולות בין ישראלים לשכניה.  במשך חמש שנים התמנה לחבר במשלחת הישראלית לאמנת האו״ם ללוחמה במידבור ובמסגרת זאת פעל לשיתוף פעולה בינלאומי בתחום, לרבות ייזום כנס המידבור, בשיתוף עם אמנת האו״ם, בשדה בוקר.  טל שימש יו״ר הכנס בין השנים 2006- 2014.  
במהלך השנים, טל נשאר פעיל במגוון יוזמות סביבתיות ציבוריות, לרבות קידום חקיקה בדבר שמירת המגוון הביולוגי ופעילות משפטית.  הוא השתתף בתביעה הייצוגית המוצלחת משנת 2014 נגד אירוע דליפת הנפט בשמורת עין עברונה על ידי רשלנותה של חברת קצא״א.  במרץ, 2018, יחד עם עמיתים מן האקדמיה ועורך דין צבי לוינסון, טל הגיש בקשה לתביעה ייצוגית נוספת נגד מפעלים במישור רותם מחמת הזיהום הקשה של אקויפר חבורת יהודה ובהמשך נחל בוקק באזור ים המלח.   הבקשה תבעה את הפיצוים הכספיים הגבוהים ביותר שאי פעם נדרשו במסגרת תביעה יצוגית ישראלית.